Akonpohja

Akonpohja on Parikkalan kylä ja entisen Saaren kunnan keskustaajama. Taajaman väkiluku on hieman alle 300 ja pinta-ala 1,25 km². Asukasluvultaan Akonpohja on Parikkalan kolmanneksi suurin taajama Parikkalan kirkonkylän ja Särkisalmen jälkeen.

Akonpohja sijaitsee noin 20 km:n päässä Parikkalan keskustasta valtatie 6:n ja Saaren kirkonkylään johtavan Saarentien risteyksessä. Kylän halki virtaa Jumalanjoki.

Akonpohjassa on tärkeimmät peruspalvelut, muun muassa Sale-kauppa, apteekki, ala-asteen koulu, kirjasto ja vanhainkoti. Akonpohjan postinumero on nykyisin 59510 SAARI, aiemmin nimiosa oli MAIRONIEMI.

Lähteet 

Saaren kylät
Etelä-Karjalan maakunnan taajamat
Suomen entiset kuntakeskukset